alexandrainst/scandi-wiki huggingface dataset:
Friday the 13th Part 2

Friday the 13th Part 2 er en amerikansk slasher-film fra 1981.

Regissør var Steve Miner, og manus ble skrevet av Ron Kurz. Dette var oppfølgeren til Fredag den 13de fra 1980 og var den andre filmen i serien. Adrienne King, Betsy Palmer og Walt Gorney gjentar sine respektive roller fra den første filmen. Handlingen finner sted fem år etter den første.

I likhet med den første filmen møtte den motstand fra Motion Picture Association of America, som bemerket at volden var problematisk. Filmen ble vist for første gang 1. mai 1981 i New York, Los Angeles og i San Francisco. En oppfølger, Friday the 13th Part III, ble publisert i 1982. En annen oppfølger, Friday the 13th: The Final Chapter, kom ut i 1984.

Handlingsreferat 

To måneder etter drapene ved innsjøen Camp Crystal Lake, er den eneste overlevende Alice Hardy på bedringens vei etter sin traumatiske opplevelse. I sin leilighet åpner Alice kjøleskapet, hvor hun oppdager det avskårne hodet til Pamela Voorhees. Alice blir deretter myrdet av en ukjent overfallsmann. Fem år senere åpner Paul Holt en ny sommerleir i nærheten av Crystal Lake.

Blant leirdeltakerne er Sandra, hennes kjæreste Jeff, Scott, Terry, Mark, Vickie, Ted og Pauls assistent Ginny, samt en rekke andre praktikanter. Rundt leirbålet den kvelden forteller Paul dem legenden om Jason Voorhees, en gutt som visstnok skal ha druknet ved Camp Crystal Lake i 1957. Dette sendte guttens hevngjerrige mor på drapstokt i 1958 og 1979, frem til hun selv til slutt ble myrdet. Ifølge legenden skal Jason ha overlevd, og bor nå i skogen nær Crystal Lake. Men Paul beroliger de andre med at Jason er forlengst død, og at Camp Crystal Lake er helt trygt. Men Jason Voorhees dukker opp igjen, og forsøker å drepe alle ved leiren en etter en.

Rolleliste 
 Amy Steel som Ginny Field
 John Furey som Paul Holt
 Adrienne King som Alice Hardy
 Steve Daskewisz som Jason Voorhees
 Warrington Gillette som Jason Voorhees (uten maske)
 Stu Charno som Ted Bowen
 Lauren-Marie Taylor som Vickie Perry
 Marta Kober som Sandra Dier
 Tom McBride som Mark Jarvis
 Bill Randolph som Jeff Dunsberry
 Kirsten Baker som Terry McCarthy
 Russell Todd som Scott Cheney
 Walt Gorney som Crazy Ralph
 Betsy Palmer som Pamela Voorhees
 Jack Marks som Deputy Winslow
 Cliff Cudney som Max

Referanser

Eksterne lenker 
 

Filmer fra 1981
Skrekkfilmer fra USA
Engelskspråklige filmer
Oppfølgerfilmer
Saginaw Grant

Saginaw Morgan Grant (født 20. juli 1936, død 27. juli 2021) var en amerikansk stemmeskuespiller.

Referanser

Eksterne lenker
 

Stemmeskuespillere fra USA
Insidious

Insidious er en amerikansk-canadisk overnaturlig skrekkfilmfra 2010 regissert av James Wan. Manus er skrevet av Leigh Whannell. Hovedrollene spilles av Patrick Wilson, Rose Byrne, og Barbara Hershey. Dette var den aller første filmen i Insidious-franchisen. Filmen handler om en ung gutt som uforklarlig havner i koma, og blir brukt av ondsinnede enheter fra en astral dimensjon. 

Insidious hadde verdenspremiere den 14. september 2010 på Toronto internasjonale filmfestival. Filmen fikk en oppfølger, Insidious: Chapter 2 fra 2013. En annen oppfølger, Insidious: Chapter 3, kom ut i 2015. Den foreløpig siste filmen i serien, Insidious: The Last Key, ble publisert i 2018.

Handlingsreferat 
Ekteparet Josh og Renai Lambert har de to sønnene Dalton og Foster, samt datteren Cali, som er spedbarn. De har nylig flyttet til et nytt hjem. Men en dag faller Dalton uforklarlig i koma. Etter tre måneders behandling uten synlige resultater tar foreldrene ham hjem. Men familien begynner å oppleve en rekke urovekkende paranormale hendelser. Renai begynner å høre merkelige stemmer, selv om ingen er i rommet. Hun får også øye på en skremmende skikkelse på rommet til datteren Cali. Da Renai blir angrepet av figuren bestemmer Lambert-familien seg for å flytte fordi de tror boligen kan være hjemsøkt.

Men i det nye hjemmet deres fortsetter den overnaturlige aktiviteten. Josh' mor Lorraine kommer på besøk, men blir livredd når hun kan se en demon med rød ansikt. De begynner å tro at Dalton ikke ligger i koma, men at han befinner seg i en annen, fremmed dimensjon bebodd av de dødes torturerte sjeler. Uten Daltons mentale tilstedeværelse havnet den fysiske kroppen hans i koma. Men onde ånder ønsker å bruke kroppen hans, slik at de kan komme inn i den fysiske verden. I forsøk på å redde Dalton må faren Josh gå inn i en trance for å komme til den andre dimensjonen, kalt «The Further,» og finne igjen sønnen sin.

Skuespillere 
 Patrick Wilson som Josh Lambert
 Rose Byrne som Renai Lambert
 Lin Shaye som Elise Rainier
 Ty Simpkins som Dalton Lambert
 Barbara Hershey som Lorraine Lambert
 Leigh Whannell som Steven «Specs»
 Angus Sampson som Tucker

Referanser

Eksterne lenker 
 

Canadiske skrekkfilmer
Filmer fra 2010
Engelskspråklige filmer
Filmer om overnaturlige fenomener
Skrekkfilmkomedier fra USA
Insidious: Chapter 2

Insidious: Chapter 2 er en amerikansk skrekkfilm fra 2013.

Regissør er James Wan. Filmen er en oppfølger til filmen Insidious fra 2010. Hovedrollene spilles av Patrick Wilson og Rose Byrne. Filmen ble sluppet 13. september 2013. Den neste filmen i serien, Insidious: Chapter 3, ble sluppet i USA i juni 2015.

Handlingsreferat 
Ekteparet Josh og Renai, samt deres tre barn Dalton, Foster og Cali, begynner igjen å oppleve forskjellige merkelige paranormale hendelser. Men en kvinne i en hvit kjole angriper Renai, og Josh hører en merkelig stemme som oppfordrer ham til å drepe hele familien hans. 

Etter hvert begynner Joshs kropp sakte å forverres, og Renai innser snart at Josh er besatt av en ond demon.

Skuespillere 
 Patrick Wilson som Josh Lambert / Parker Crane
 Rose Byrne som Renai Lambert
 Ty Simpkins som Dalton Lambert
 Lin Shaye som Elise Rainier
 Steve Coulter som Carl.
 Barbara Hershey som Lorraine Lambert
 Leigh Whannell som Specs
 Angus Sampson som Tucker

Eksterne lenker 
 

Filmer fra 2013
Skrekkfilmer fra USA
Engelskspråklige filmer
Oppfølgerfilmer
Kjetil Tellnes

Kjetil Tellnes er en norsk sandvolleyballspiller. Tellnes er mest kjent for å ha vunnet bronse i NM i 2021, sammen med Marius Pande. Tellnes/Pande representerer Oslo Sandvolleyballklubb, og spiller på den nasjonale sandvolleyballserien Norges Tour.

Referanser 

Norske sandvolleyballspillere
Fødselsdato ikke oppgitt
Fødselsår ikke oppgitt
Ane Guro Hjortland

Ane-Guro Tveit Hjortland (født 1992) er en norsk sandvolleyballspiller. Hun har vunnet fire gull i NM, i årene 2018 til 2021. De to første vant hun sammen med Victoria Faye Kjølberg, og de to neste sammen med Sunniva Helland-Hansen.

Sesongen 2021 
Hjortland/Helland-Hansen deltok i kvalifisering til OL i 2021, som Norges andrelag. De røk ut i den siste kvalifiseringsturneringen. Helland-Hansen/Hjortland representerte også i Norge i EM i sandvolleyball i 2021, som ble arrangert i Wien. Duoen endte der på 25.plass, etter å ha tapt sine to første kamper.

Referanser

Eksterne lenker 
 

Norske sandvolleyballspillere
Sunniva Helland-Hansen

Sunniva Helland-Hansen er en norsk sandvolleyballspiller. Hun har vunnet tre gull i NM, i årene 2020 til 2022. De to første gullene vant hun sammen med Ane-Guro Hjortland. , og det tredje sammen med Emilie Olimstad.

Sesongen 2021 
Hjortland/Helland-Hansen deltok i kvalifisering til OL i 2021, som Norges andrelag. De røk ut i den siste kvalifiseringsturneringen. Helland-Hansen/Hjortland representerte også i Norge i EM i sandvolleyball i 2021, som ble arrangert i Wien. Duoen endte der på 25.plass, etter å ha tapt sine to første kamper.

Referanser 

Norske sandvolleyballspillere
Fødselsdato ikke oppgitt
Fødselsår ikke oppgitt
Victoria Faye Kjølberg

Victoria Faye Kjølberg er en norsk sandvolleyballspiller. Hun har vunnet tre gull i NM. I 2014 vant hun sammen med Janne Kongshavn, og i 2018 og 2019 vant hun sammen med Ane-Guro Hjortland. 

Norske sandvolleyballspillere
Fødselsdato ikke oppgitt
Fødselsår ikke oppgitt
Friday the 13th Part III

Friday the 13th Part III er en amerikansk slasher-film fra 1982 regissert av Steve Miner. Hovedrollene blir blant annet spilt av Dana Kimmell, Paul Kratka, og Richard Brooker. Dette var den tredje filmen i Friday the 13th-franchisen. Handlingen er lagt til direkte etter handlingen i Friday the 13th Part 2, og følger en tenåringsjente og en gruppe venner som befinner seg i nærheten av den lille innsjøen Crystal Lake. Men i området befinner også den hardt skadde Jason Voorhees seg. 

Filmen hadde kinopremiere i USA den 13. august 1982. En ny oppfølger i serien, kalt Friday the 13th: The Final Chapter, ble vist i USA i 1984. Enda en oppfølger i film-serien, Friday the 13th: A New Beginning, kom ut i 1985.

Handlingsreferat 
Jason Voorhees går til en butikk i nærheten av innsjøen Crystal Lake for å bytte klær. Der myrder han også butikk-eieren Harold og hans kone Edna. I mellomtiden reiser Chris Higgins og vennene hennes til den samme innsjøen for å tilbringe en helg der. 

Gjengen hennes inkluderer blant annet Shelly og Vera, den gravide Debbie og hennes kjæreste Andy, samt Chuck og Chili. Men Jason Voorhees slår til igjen, og planlegger å ta livet av alle han møter en etter en.

Skuespillere 
 Dana Kimmell som Chris Higgins
 Paul Kratka som Rick
 Tracie Savage som Debbie
 Jeffrey Rogers som Andy
 Catherine Parks som Vera Sanchez
 Larry Zerner som Shelly
 Richard Brooker som Jason Voorhees

Referanser

Eksterne lenker 
 

Filmer fra 1982
Skrekkfilmer fra USA
Engelskspråklige filmer
Oppfølgerfilmer
Friday the 13th: The Final Chapter

Friday the 13th: The Final Chapter er en amerikansk slasher-film fra 1984 regissert av Joseph Zito. Hovedrollene ble blant annet spilt av Kimberly Beck, Corey Feldman, og Crispin Glover. Dette var den fjerde filmen i Friday the 13th-franchisen. Denne filmen begynner rett etter handlingen i Friday the 13th Part III. Filmen handler om den nå antatt døde Jason Voorhees som fortsetter sin drapsorgie i nærheten av den lille innsjøen Crystal Lake.

Filmen hadde kinopremiere i USA, den 13. april 1984. En ny oppfølger, Friday the 13th: A New Beginning, ble sluppet året etter i 1985.

Handlingsreferat 
Politiet rydder opp på et åsted. Jason Voorhees er nå antatt død, og blir tatt med til et likhus. Men ved et sykehus gjenopplives han plutselig og stikker av. Han dreper snart en person med baufil, og går deretter etter sykepleier Robbie Morgan med en skalpell. Dagen etter kjører en gruppe tenåringer til Crystal Lake for å overnatte der en helg og reise på fest.

Gjengen plukker også opp en haiker, som snart blir drept av Jason. Tenåringene møter en nabo ved innsjøen, Trish Jarvis, hennes tolv år gamle bror Tommy, og deres hund Gordon. Senere samme kveld begynner tenåringene å drikke og feste. Men Jason Voorhees dukker også opp i nærheten av Crystal Lake igjen, og begår en rekke mord.

Skuespillere 
 Corey Feldman som Tommy Jarvis
 Kimberly Beck som Trish Jarvis
 E. Erich Anderson som Rob Dier
 Barbara Howard som Sara
 Joan Freeman som Tracy Jarvis
 Peter Barton som Doug
 Crispin Glover som Jimmy
 Judie Aronson som Samantha.
 Lawrence Monoson som Ted
 Alan Hayes som Paul.
 Bruce Mahler som  Axel.
 Lisa Freeman som sykepleier Robbie Morgan
 Bonnie Hellman som en haiker
 Ted White som seriemorderen Jason Voorhees.

Referanser

Eksterne lenker 
 

Filmer fra 1984
Skrekkfilmer fra USA
Engelskspråklige filmer
Oppfølgerfilmer
Timo Nummelin

Timo Kalevi Nummelin (født 7. september 1948 i Åbo), er en finsk tidligere ishockeyspiler og fotballspiller. Nummelin var som ishockeyspiller back, han la opp som aktiv spiler i 1994. Han har spilt for det finske landslaget i både ishockey og fotball. 

Han spilte for TPS Åbo både i ishockey og i fotball, og har også vunnet det finske mesterskapet i begge idretter (ishockey 1976, fotball 1968, 1971 og 1972). Han er den eneste finske idrettsmannen som ble kåret til årets spiller både i fotball (1968) og ishockey (1981). Han har også spilt på det finske landslaget både i ishockey (225 kamper) og fotball (14 kamper), og deltok i åtte ishockey-VM.

Klubber 
 TPS Åbo 1964–1987
 VG-62 1987–1989
 Kiekko-67 1989–1994

Familie 
Nummelin er far til den finske ishockeyspilleren Petteri Nummelin og svigerfaren til den finske ishockeyspilleren  Antti Niemi.

Referanser

Eksterne lenker 
 

Finske ishockeyspillere
Finske fotballspillere
Ishockeyspillere for TPS‎
Personer fra Åbo
Friday the 13th: A New Beginning

Friday the 13th: A New Beginning er en amerikansk skrekkfilm med premiere i 1985. Den er en oppfølger til Friday the 13th Part III fra 1982, og Friday the 13th: The Final Chapter fra 1984.

«A New Beginning» ble fulgt opp av Friday the 13th Part VI: Jason Lives, som kom ut i 1986, samt Friday the 13th Part VII: The New Blood, som kom ut i 1988.

Handlingsreferat 
Flere år etter at Jason Voorhees døde, plages en tenåring Tommy Jarvis fremdeles av mareritt om seriemorderen, noe som resulterte i at han ble innlagt ved mange forskjellige psykiatriske sykehus. Han blir etterhvert overført til Pinehurst Halfway House, administrert av Dr. Matt Letter og hans assistent Pam Roberts. 

Der møter Tommy snart en gruppe andre tenåringer, inkludert de to elskerne Eddie Kelso og Tina McCarthy, stammeren Jake Patterson, Violet Moraine, Robin Brown, tvangsspiser Joey Burns og den unge Reggie Winter, hvis bestefar arbeider som anleggets kokk. Gruppen mislikes av naboen Ethel Hubbard, ettersom Eddie og Tina har for vane å ha seksuell omgang på eiendommen hennes. Av den grunn forbyr Matt resten av gruppen å bevege seg utenfor anleggets lokaler.

Vic Faden, en annen pasient ved institusjonen, blir grepet av en galskap forårsaket av Joeys uforskammetheter, og dreper Joey med en øks, noe som fører til at han blir arrestert. Den kvelden blir to andre myrdet av en usynlig overfallsmann etter at bilen deres havarerer, og ett par andre blir drept kvelden etter. En lokal lensmann antar at Jason Voorhees kan ha gjenoppstått og er gjerningspersonen bak disse nye drapene. Neste morgen går Eddie og Tina inn i en skog, og har sex. Men de blir oppdaget av Ethels ektemann Raymond Joffroy, som blir drept kort tid senere. Stadig flere mennesker blir drept på forskjellige måter, og politiet sliter med å avsløre den egentlige drapsmannen.

Skuespillere 
 John Shepherd som Tommy Jarvis
 Corey Feldman som 12 år gammel Tommy Jarvis.
 Melanie Kinnaman som Pam Roberts.
 Shavar Ross som Reggie Winter.
 Richard Young som Dr. Matthew Letter.
 Marco St. John som Sheriff Cal Tucker.
 Juliette Cummins som Robin Brown.
 Carol Locatell som Ethel Hubbard.
 Vernon Washington som George Winter.

Referanser

Eksterne lenker 
 

Filmer fra 1985
Skrekkfilmer fra USA
Engelskspråklige filmer
Oppfølgerfilmer
Friday the 13th Part VI: Jason Lives

Friday the 13th Part VI: Jason Lives er en amerikansk slasher-film fra 1986 og en oppfølger til Friday the 13th: The Final Chapter fra april 1984, og Friday the 13th: A New Beginning, som ble publisert i mars 1985.

Manus ble skrevet av Tom McLoughlin. Hovedrollene ble blant annet spilt av Thom Mathews, Jennifer Cooke, David Kagen, og C.J. Graham. Dette var den sjette filmen i Friday the 13th-franchisen, og Jason Voorhees kommer tilbake til innsjøen Crystal Lake for å drepe enda flere mennesker. Samtidig må Tommy komme seg over frykten han har for den maskerte seriemorderen, og stoppe denne morderen en gang for alle. Filmen ble fulgt opp av Friday the 13th Part VII: The New Blood, som ble publisert i 1988, og Friday the 13th Part VIII: Jason Takes Manhattan fra 1989.

Handlingsreferat 
En stund etter hendelsene ved Pinehurst Halfway House, blir Tommy Jarvis løslatt fra psykiatrisk sykehus - til tross for at han fremdeles sliter med hallusinasjoner om seriemorderen Jason Voorhees, som Tommy drepte for mange år siden. Han vender tilbake til Crystal Lake, nå om døpt til Forest Green, for å konfrontere frykten sin. Han reiser sammen med sin gode venn Allen Hawes. De besøker Jasons grav under et voldsomt tordenvær, i håp om å kremere morderens kropp og til slutt avslutte Tommys mareritt for godt. Etter å ha gravd opp liket av Jason, opplever Tommy tilbakeblikk fra hans siste møte med Jason. 

Men lyn slår ned i området, noe som får Jason til å komme tilbake til livet som en udødelig person. Tommy flykter til lensmannen for å advare politiet om Jasons retur. Men advarselen hans om at Jason har kommet tilbake, blir ikke tatt på alvor av sheriff Mike Garris. De tror at Tommy bare hallusinerer om at Jason er tilbake. I mellomtiden forsøker noen å opprette en ny sommerleir i nærheten av den samme innsjøen som Jason tidligere myrdet en rekke mennesker. Men Jason ønsker å forhindre dette, og setter i gang enda en drapsorgie i området.

Skuespillere 
 Thom Mathews som Tommy Jarvis.
 Jennifer Cooke som Megan Garris.
 David Kagen som Sheriff Mike Garris.
 Kerry Noonan som Paula Mott.
 Renée Jones som Elizabeth "Sissy" Baker.
 Tom Fridley som Carter "Cort" Andrews.
 Darcy DeMoss som Nicola "Nikki" Parsley.
 Nancy McLoughlin som Lizbeth Mott.
 Tony Goldwyn som Darren Robinson.
 Alan Blumenfeld som Larry.
 Matthew Faison som Stan.
 Ann Ryerson som Katie.
 Ron Palillo som Allen Hawes.

Referanser

Eksterne lenker 
 

Filmer fra 1986
Skrekkfilmer fra USA
Engelskspråklige filmer
Oppfølgerfilmer
Friday the 13th Part VII: The New Blood

Friday the 13th Part VII: The New Blood er en amerikansk slasher-film fra 1988 regissert av John Carl Buechler. Hovedrollene ble spilt av blant andre Lar Park Lincoln, Kevin Blair, Susan Blu og Kane Hodder i rollen som Jason Voorhees. Dette var den sjuende filmen i Friday the 13th-franchisen. Handlingen er lagt til flere år etter Friday the 13th Part VI: Jason Lives. Filmen hadde premiere i USA den 13. mai 1988.

Filmen ble senere fulgt opp av Friday the 13th Part VIII: Jason Takes Manhattan fra 1989.

Handlingsreferat 

Etter å ha vært vitne til at hennes alkoholiserte far mishandlet moren hennes forsøker en ung Tina Shepard å unnslippe kaoset hjemme. Hun reiser på innsjøen Crystal Lake i en båt. Faren hennes følger etter henne i et forsøk på å stoppe henne, men han faller i sjøen og drukner.

Flere år senere sliter Tina fremdeles med stor anger og skyldfølelse på grunn av farens død. Moren hennes, Amanda, tar henne derfor med til innsjøen for behandling fra en psykiater, Dr. Crews. Doktoren begynner en rekke eksperimenter og verbale teknikker som skal agitere hennes mentale tilstand. Etter en spesielt opprivende situasjon med Dr. Crews, løper Tina vekk fra hytta, og tenker på farens død.

Men hun vekker ubevisst seriemorderen Jason Voorhees, som var lenket fast på bunnen av Crystal Lake for mange år siden. Jason kommer seg opp av vannet for å begå enda flere mord. Samtidig holder en gruppe tenåringer bursdagsfest for sin venn Michael. Gruppen inkluderer blant annet Michaels fetter Nick, Russell og kjæresten Sandra, Ben og kjæresten Kate, science fiction-forfatteren Eddie, og den snobbete Melissa.

Skuespillere 
 Kane Hodder som Jason Voorhees
 Lar Park Lincoln som Tina Shephard
 Kevin Blair som Nicholas Rogers
 Susan Blu som Mrs. Amanda Shepard
 Terry Kiser som Dr. Crews
 Susan Jennifer Sullivan som Melissa.
 Elizabeth Kaitan som Robin Peterson

Referanser

Eksterne lenker 
 

Filmer fra 1986
Skrekkfilmer fra USA
Engelskspråklige filmer
Oppfølgerfilmer
Friday the 13th Part VIII: Jason Takes Manhattan

Friday the 13th Part VIII: Jason Takes Manhattan er en amerikansk slasher-film fra 1989. 

Hovedrollene ble spilt av Jensen Daggett, Scott Reeves, og Kane Hodder. Dette er den åttende filmen i The Friday the 13th-franchisen. Handlingen er lagt til flere år etter Friday the 13th Part VII: The New Blood, og følger en gruppe studenter som Jason Voorhees forfølger til New York City. Filmingen fant sted i Vancouver, British Columbia. Den neste filmen i film-serien er Jason Goes to Hell: The Final Friday, som  ble sluppet i 1993.

Handlingsreferat 
Liket av Jason Voorhees er fremdeles er lenket fast til bunnen av innsjøen, men han blir gjenopplivet. Neste morgen er skipet SS «Lazarus» klar til å sette seil mot New York City med en gruppe studenter fra Lakeview High School, ledet av deres biologi-lærer Dr. Charles McCulloch og engelsk-lærer Colleen Van Deusen. Jason Voorhees sniker seg også om bord på båten, og begynner enda en drapsorgie. Fremme  i New York fortsetter Jason å forfølge dem gjennom gatene.

Skuespillere 
 Jensen Daggett som Rennie
 Scott Reeves som Sean Robertson
 Barbara Bingham som Colleen Van Deusen
 Peter Mark Richman som Charles McCulloch
 Martin Cummins som Wayne
 Gordon Currie som Miles Wolfe
 Alex Diakun som Deck hand
 V. C. Dupree som Julius
 Saffron Henderson som J.J.
 Kelly Hu som Eva Watanabe
 Sharlene Martin som Tamara Mason
 Warren Munson som Admiral Robertson
 Kane Hodder som Jason Voorhees

Eksterne lenker 
 

Filmer fra 1989
Skrekkfilmer fra USA
Engelskspråklige filmer
Oppfølgerfilmer
Jason Goes to Hell: The Final Friday

Jason Goes to Hell: The Final Friday er en amerikansk slasher-film fra 1993 regissert av Adam Marcus, med manus av Jay Huguely og Dean Lorey. Dette var den niende filmen i Friday the 13th-franchisen. Hovedrollene ble spilt av blant andre John D. LeMay, Kari Keegan, Steven Williams, og Kane Hodder. Handlingen er lagt til etter Friday the 13th Part VIII: Jason Takes Manhattan. Den neste filmen i film-serien var Jason X, som hadde premiere i 2001. En annen crossover, Freddy VS. Jason, kom ut i 2003.

Handlingsreferat 
Noen år etter sitt dødsfall på Manhattan fra den forrige filmen vender en gjenoppstått Jason Voorhees tilbake til sommerleiren ved innsjøen Crystal Lake, hvor han begynner å forfølge en ensom kvinne. Men kvinnen var egentlig en undercover FBI-agent, og forsøker å ta Jason i bakhold sammen med FBI og SWAT. Jasons levninger blir sendt til et likhus. Jason stikker snart av fra likhuset, og dreper flere andre i denne prosessen.

Jason dreper snart tre tenåringer. Når to politibetjenter blir sendt for å etterforske drapene. I mellomtiden oppdager en dusørjeger, Creighton Duke, at bare medlemmer av Jasons egen blodlinje virkelig kan drepe Jason. Den eneste levende slektningen av Jason er hans halvsøster Diana Kimble.

Skuespillere 
 John D. LeMay som Steven Freeman.
 Kari Keegan som Jessica Kimble.
 Steven Williams som Creighton Duke.
 Allison Smith som Vicki.
 Erin Gray som Diana Kimble.
 Steven Culp som Robert Campbell.
 Rusty Schwimmer som Joey B.
 Leslie Jordan som Shelby
 Billy «Green» Bush som Sheriff Landis.
 Kane Hodder som Jason Voorhees.
 Andrew Bloch som politibetjent Josh.
 Kipp Marcus som Randy Parker.
 Richard Gant som Phil the Coroner.

Referanser

Eksterne lenker 
 

Filmer fra 1993
Skrekkfilmer fra USA
Engelskspråklige filmer
Oppfølgerfilmer
Vulu (Lom)

Vulu er en elv i Lom kommune i Innlandet. Elvas øvre del på snaufjellet kalles Sålellselvi, og skifter navn omtrent der elva kommer ned til skoggrensen ved Svartlie. 

En del av vannføringen overføres fra oppdemming i Sålellselvi via kanalsystem (Nordstrondavassvegen) til Vassvegtjørni og Medalsbekken lenger nord. Kanalsystemet fortsetter videre rundt Ausfjellet som Sålellvassvegen. Dette er utenfor Vulus naturlige nedbørsfelt.

Elva munner ut i Vågåvatnet ved Garmo.

Referanser 

Elver i Lom
Ottavassdraget